Diari Oficial de la Generalitat Valenciana


Sumari del DOGV 9511, del 13-01-2023 (2022/12862)

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdits per import d'1.837.031,98 euros, del capítol 2 al 6 en el programa 311.30, Planificació i coordinació d'infraestructures de serveis socials i la inclusió del projecte d'inversió QN220, equipament posada en marxa centres socials, de la Vicepresidència i Conselleria d'Igualtat i Polítiques Inclusives (expedient 16.019/22-251).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12653


Data del document
:   27-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de desembre de 2022, de la Conselleria d'Hisenda i Model Econòmic, per la qual s'autoritza una transferència de crèdits per import d'1.837.031,98 euros, del capítol 2 al 6 en el programa 311.30, Planificació i coordinació d'infraestructures de serveis socials i la inclusió del projecte d'inversió QN220, equipament posada en marxa centres socials, de la Vicepresidència i Conselleria d'Igualtat i Polítiques Inclusives (expedient 16.019/22-251). [2022/12631]  
En el context de l'emergència humanitària de persones desplaçades a conseqüència de la invasió militar d'Ucraïna, es van habilitar temporalment determinats immobles com a centres d'acolliment temporal d'emergència. A l'empara de l'article 120 de la Llei 9/2017 es va declarar l'emergència per a l'adequació i posada en marxa d'aquests immobles i per a la gestió dels serveis i subministraments corresponents, la despesa dels quals ascendeix a 1.837.031,98 euros.  
Les disponibilitats del capítol VI del programa 311.30 són insuficients per a atendre aquesta despesa, per la qual cosa la Direcció General d'Infraestructures de Serveis Socials proposa una modificació pressupostària consistent en una transferència de crèdits del capítol 2 al 6 del programa 311.30, Planificació i coordinació d'infraestructures de serveis socials, per import total d'1.837.031,98 euros, a fi d'incrementar del projecte ER220 per import de 821.859,32 euros i per a la inclusió d'un projecte nou el QN220, «Equipament posada en marxa centres socials», per import d'1.015.172,66 ?.  
A aquest efecte i en virtut del que es disposa en els articles 21 i 24 de la Llei 8/2021, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 03.39.22.412.31.5 per import d'1.837.031,98 euros.  
  
Segon  
Autoritzar un increment de crèdit en l'aplicació pressupostària 11.57.61.969.91.3 per import d'1.837.031,98 euros.  
  
Tercer  
Autoritzar la inclusió en l'annex d'inversions reals del programa 311.30, Planificació i coordinació d'infraestructures de serveis socials, del projecte d'inversió QN220, «Equipament posada en marxa centres socials».  
  
València, 27 de desembre de 2022.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.